Alexander Thynn

Alexander George Thynn, Bathin 7. markiisi (6. toukokuuta 1932 Lontoo, Yhdistynyt kuningaskunta – 4. huhtikuuta 2020 Bath, Yhdistynyt kuningaskunta) oli englantinlainen aatelinen, Weymouthin varakreivi vuosina 1946–1992 ja Bathin markiisi vuosina 1992–2020.https://www.is.fi/kuninkaalliset/art-2000006465182.html Hänet tunnetaan myös taiteilijana ja kirjailijana. 

Alexander Thynn tunnettiin eksentrisestä elämäntavastaan, erittäin monista rakastajattaristaan sekä 1500-luvulta peräisin olevasta Longleat Housen sukukartanosta Wiltshiressä, joka avattiin vuonna 1946 saadun 700 000 punnan perintöveron kattamiseksi yleisölle vuonna 1949 ja jonka maille perustettiin Longleatin eläintarha ja safaripuisto. Kartano oli ensimmäinen yleisölle avattu Englannissa ja hänen isänsä Bathin 6. markiisi Henry Thynne keräsi sisäänpääsymaksuja ovella omakätisesti. Se tuli kuuluisaksi leijonistaan, joita hankittiin puistoon vuonna 1966 ja kävijät saivat ajaa autoillaan niiden parissa puiston käytäviä pitkin.  Kartano on ollut Thynnen suvun hallussa vuodesta 1567 lähtien, ja sitä ennen paikalla oli munkkiluostari, jolta maat takavarikoitiin Henrik VIII:n aloittaman Englannin uskonpuhdistuksen jälkeen. Suvun vaakunassa on myös leijonia.

 Suku ja koulutus 
Hänen isänsä oli Weymouthin varakreivi Henry Thynne (1905–1992), joka oli Bathin 5. markiisin perillinen ja hänen äitinsä oli kirjailija Daphne Winifred Louise Vivian (1904–1997), 4. paroni Vivianin tytär. Isä oli myös eksentrikko ja keräili vuodesta 1960 lähtien Adolf Hitlerin tekemiä maalauksia. Perhe oli jossain määrin toimintahäiriöinen. Hänen vanhempansa olivat toistuvasti uskottomia toisilleen ja erosivat vuonna 1953 katkeran riitaisissa merkeissä, ja hänen suhteensa sisaruksiinsa olivat myös kireät. 

Hänellä oli neljä sisarusta: lady Caroline Jane Thynne (1928–1995); avioitui David Somersetin, Beaufortin 11. herttuan kanssa; Thomas Timothy Thynne (1929–1930) kuoli lapsena; lordi Christopher John Thynne (1934–2017), avioitui Antonia Palmerin, baronetti sir Anthony Palmerin tyttären kanssa ja lordi Valentine Charles Thynne (1937–1979), avioitui ensin Veronica Jacksin kanssa, toisen kerran Susanne Alderin kanssa ja kolmannen kerran Liese Dennisin kanssa.

Alexander kasvoi suvun maakartanossa Longleat Housessa Wiltshiressä ja Tite Steetin kaupunkiasunoosa Chelseassa lastenhoitajien hoivissa, josta hän meni kouluun sisäoppilaitos Etoniin ja suoritti sitten kaartilaispalveluksensa Life Guards -rykmentissä tehden itselleen nimeä rykmentin upseerien nyrkkeilymestarina. Etonissa ollessaan isoisän kuolema teki nuoresta Thynnestä 11. varakreivi Weymouthin, tapahtuman, jota hän myöhemmin kuvaili "suureksi häpeäksi koulupojalle". Lähdettyään armeijasta hän matkusti Pariisiin, jossa hän opiskeli taidetta Latinalaiskorttelissa ja oppi pitämään prameista ja boheemeista asuista, joita hän käytti koko elämänsä ajan. Pitkätukkainen, parrakas varakreivi pukeutui mielellään värikkäisiin, liehuhelmaisiin kaapuihin.

Palattuaan Englantiin hän meni opiskelemaan Christ Church collegeen Oxfordin yliopistoon, jossa hän suoritti tutkinnon politiikassa, filosofiassa ja taloustieteessä ja hänestä tuli Bullingdon Clubin puheenjohtaja. Kyseessä oli pahamaineinen ja alkolinhuuruinen miesten illallisklubi, johon vuosia myöhemmin otettiin jäseniksi myös Britannian pääministerit David Cameron ja Boris Johnson.

 Elämä varakreivinä ja taiteellinen ura 
1950-luvun lopulla ja 1960-luvun alussa hän antoi periksi matkustamisen halulleen, tehden matkan Etelä-Amerikkaan nuoren, vuonna 1959 Pariisissa tapaamansa unkarilaisen näyttelijättären Anna Gyarmathyn seurassa, jonka kanssa hän vuonna 1969 meni naimisiin. Hän asui Amazonaksella mm. luolassa.

Hän palasi Longleatiin aikomuksenaan ryhtyä erakoksi ja omistautua maalaamiselle. Työskennellessään nuorten taiteilijoiden ryhmän kanssa hän alkoi lisätä asuinhuoneisiinsa seinämaalauksia, joista monet olivat yksiselitteisen ronskeja. 1960-luvulta lähtien hän oli alkanut sisustaa taloa maalauksillaan, saavuttaen jalon tekstuurin sekoittamalla sahanpurua ja maalia ja luoden valtavia muraalimaisia teoksia, joiden nimiin kuuluvat muun muassa Taivas ja helvetti (keittiössä), Yö ja päivä, Varhainen elämäni ja, kaikkein pahamaineisin, makuuhuoneessa sijaitseva luomus nimeltä Kama Sutra. Teoksessa oli esillä ainakin 20 pariskuntaa, jotka harrastivat voimakasta ja vaihtelevaa seksuaalista toimintaa – ”Loin ne kaikki itse”, hän sanoi. ”Ne ovat vain mielikuvitukseni tuotetta.” Huoneet avattiin yleisölle vuonna 1969, mutta poliisi sulki näyttelyn nopeasti.

Maalaukset oli tehty irrotettaville levyille. Kun Alexanderin poika, Weymouthin varakreivi Ceawlin otti Longleatin haltuunsa vuonna 2010 ja siirsi osan teoksista varastoon korvaten sisustuksen yksinkertaisilla valkoisilla seinillä, hänen isänsä oli kauhuissaan.

 Bathin markiisi ja poliittinen ura 
Hänestä tuli Bathin seitsemäs markiisi 60-vuotiaana isänsä kuoltua 87-vuotiaana vuonna 1992. He eivät olleet koskaan väleissä keskenään, etenkään sen jälkeen, kun isä nimitti nuoremman veljen Christopherin johtamaan Longleat Housea ja vanhemmat pojan Alexanderin tiluksia. Kun uusi lordi Bath sai arvonimen itselleen, hän hääti veljensä Christopherin ulos kartanosta. Omaisuuden arvo vuonna 1992 oli miljardi Suomen markkaa. Vuonna 2008 omaisuuden arvoksi oli arvioitu 180 miljoonaa puntaa. 

Hän yritti ensin luoda poliittista uraa ylähuoneessa, ja oli 1970-luvulla pari kertaa vaaleissa liberaalipuolueen ehdokkaana. Elinikäisten päärien edustus loppui kokonaan vuonna 1999. Sen jälkeen hän käytti suurimman osan ajastaan Longleatissa, jossa hän esitteli useita uusia nähtävyyksiä ja esiintyi myös aika ajoin BBC:n sarjassa Animal Park, joka dokumentoi safaripuiston päivittäistä toimintaa. Hän oli alunperin suunnitellut tekevänsä tiluksille äveriäitten lomakylän.

Vuonna 1997, toisten tietojen mukaan 1995, kartanon taidekokoelmista varastettiin sinne Bathin 4. markiisi John Alexander Thynnen vuonna 1878 huutokaupasta ostama, Tizianin vuonna 1510 tekemä maalaus Lepohetki matkalla Egyptiin (Riposo durante la fuga in Egitto). Mariaa, Joosefia ja Jeesus-lasta esittävä maalaus löytyi vuonna 2002 ilman kehyksiä lontoolaiselta bussipysäkiltä muovikassiin sullottuna. Se myytiin vuonna 2024 Lontoossa huutokaupassa 17,6 miljoonalla punnalla eli noin 20,7 miljoonalla eurolla.

 Avioliitto, suhteet ja jälkeläiset 
Hän oli virallisesti naimisissa unkarilaissyntyisen näyttelijä Anna Gyarmathyn (1943–2022) kanssa vuodesta 1969 lähtien ja heillä on kaksi lasta: lady Lenka Abigail Thynn (s. 1969) ja Ceawlinn Thynn (s. 1974), joka peri isältään tittelin ja josta tuli Bathin 8. markiisi vuonna 2020 sekä vuonna 2000 toisen naisen kanssa syntynyt tytär, jonka markiisi Alexander on tunnustanut omakseen. Eräitten tietojen mukaan avioliitto solmittiin vain siksi, että poika olisi aviolapsi ja siten kelvollinen perimään isänsä tittelin ja omaisuuden.

Varakreivi Ceawlinn Thynn avioitui kesäkuussa 2013 malli ja kokki Emma McQuistonin (s. 1986) kanssa, joka on nigerialaisen öljypohatta Oladipo Jadesimin ja englantilaisen seurapiirikaunotar Suzanna McQuistonin avioton tytär. He ovat kaukaisia sukulaisia, Emman velipuoli ja Ceawlin täti ovat naimisissa keskenään ja he tapasivat sukujuhlissa ja lapsina. Heillä on kaksi lasta: John (s.  2014) ja Henry (s. 2016).

Vuosien varrella Alexander Thynn keräsi yli 70 tyttöystävän kokoelman, joka tunnetaan nimellä "vaimokkeet" (wifelets). Monet heistä päätyivät asumaan mökkeihin Longleatin kartanolla ja kaikki heistä on ikuistettu muraaleina hänen asuntojensa seinille ja portaikkoon. Nämä 69 taideteosta nähnyt henkilö sanoi kaikkien naisten näyttäneen tauluissa samalta. 

Aviomiehensä jatkuvasta uskottomuudesta huolimatta hänen aviovaimonsa Anna pysyi naimisissa hänen kanssaan – vaikkakin vietti huomattavan osan ajastaan poissa Longleatista. Hän eli rakastajansa kanssa Pariisissa ja vieraili satunnaisesti viikonloppuisin Longleatissa. Sen jälkeen kun poika Ceawlin oli muuttanut asumaan vuonna 2010 Longleatiin ja laittanut isänsä ronskit muraaliteokset varastoon, Bathin markiisi Alexander oli tyrmistynyt. ”Se on elämäntyöni, ja hän on hiljaisesti heittänyt sen roskiin”, hän sanoi vuonna 2013. ”Se on tappanut suhteeni häneen, enkä tunne enää mitään halua olla kiinnostunut hänen häistään."

Ceawlinnin avioituminen vuonna 2013 Emma McQuistonin kanssa aiheutti kohua sen jälkeen, kun varakreivi Weymouthin äiti Anna ilmeisesti kyseenalaisti ”400 vuoden mittaisen sukulinjan” laimenemisen tai tahriutumisen morsiamen monirotuisen syntyperän vuoksi. Hän on Englannin ensimmäinen mustaihoinen aatelinen. Tämän seurauksena markiisitar Anna suljettiin pois Longleatissa pidetyistä häistä, ja vartijat estivät häntä pysymään poissa. Sen sijaan Bathin markiisi ja hänen vaimonsa pakenivat toisiin häihin Hampshireen. Jälkeenpäin markiisitar Anna Thynn vetäytyi Longleat Housen yläkerran asuntoonsa ja näki  poikaansa tai puhui tälle harvoin.

 Perintö 
1980-luvun lopulla Alexander Thynn aloitti omaelämäkertansa kirjoittamisen nimeltä Strictly Private to Public Exposure, joka on huomattavan avoin kuvaus hänen elämästään ja jossa kerrotaan perheriidoista ja hänen erilaisista seksuaalisista kokemuksistaan. 19 osaiseksi tarkoitettu teossarja, jota pidetiin hyvin kirjoitetttuna, ehti ilmestyä neljässä osassa, jotka kattoivat tapahtumat vuoteen 1991 asti.

Alexander Thynn kuoli 87-vuotiaana covid-19-tautiin huhtikuussa Bathissa sijaitsevassa sairaalassa 2020. 

 Lähteet 

Luokka:Brittiläiset markiisit
Luokka:Vuonna 1932 syntyneet
Luokka:Vuonna 2020 kuolleet